joelniklaus/EU_Wikipedias huggingface dataset:
17E. autobusu maršruts (Rīga)

17E. autobusu maršruts bija Rīgas sabiedriskā transporta autobusu maršruts, kas kursēja no Abrenes ielas līdz Atpūtas centram "Lido".

Vēsture 
Maršruts tika atklāts 2004. gadā bijušā 107. taksobusa vietā. 2009. gada 1. janvārī maršruts tika slēgts, jo pa Krasta ielu novirzīja 12. autobusu maršrutu.

Maršruts 
Virzienā Abrenes iela — Atpūtas centrs "Lido" autobusi kursēja pa šādām ielām: Abrenes iela, Dzirnavu iela, Satekles iela, Marijas iela, 13. janvāra iela un Krasta iela.

Virzienā Atpūtas centrs "Lido" — Abrenes iela autobusi kursēja pa šādām ielām: Krasta iela, 13. janvāra iela, Marijas iela, Satekles iela, Dzirnavu iela, Abrenes iela un Skrindu iela.

Pieturvietas 
17E. autobusu maršrutā pavisam kopā bija 11 pieturas. Virzienā Abrenes iela — Atpūtas centrs "Lido" bija 5 pieturas, bet virzienā Atpūtas centrs "Lido" — Abrenes iela bija 6 pieturas.

Skatīt arī 
 Autobusu satiksme Rīgā
 Sabiedriskais transports Rīgā
 Rīgas Satiksme

17E
Puškina iela (Rīga)

Puškina iela ir iela Rīgā, Latgales priekšpilsētā Maskavas forštates apkaimē. Iela sastāv no 2 braukšanas joslām. Puškina iela sākas pie krustojuma ar Krasta ielu un beidzas pie krustojuma ar Dzirnavu ielu. Iela nosaukta krievu dzejnieka Aleksandra Puškina vārdā. Ielas kopējais garums ir 680 metri.

Vēsture 
Pirmo reizi rakstītajos avotos iela tika minēta 1846. gadā ar nosaukumu Lielā Jēzusbaznīcas iela. 1885. gadā tā kļuva par Smoļenskas ielu. 1923. gadā tika pārdevēta par Pušķina ielu, par godu krievu dzejniekam Aleksandram Puškinam. Laika posmā no 1942.-1944. gadam iela atkal tika devēta par Smoļenskas ielu. Pēdējo reizi ielas nosaukums  tika mainīts 1944. gadā, kad tā atkal bija pārdēvēta par Puškina ielu.

Ielu savienojumi 
Puškina iela krustojas ar šādām ielām:
 Krasta iela;
 Maskavas iela;
 Elijas iela;
 Gogoļa iela;
 Riepnieku iela;
 Dzirnavu iela.

Sabiedriskais transports 
 12. maršruta autobusi kursē posmā no Krasta ielas krustojuma līdz Gogoļa ielas krustojumam.
 34. maršruta autobusi kursē posmā no Krasta ielas krustojuma līdz Elijas ielas krustojumam.

Skatīt arī 
 Latgales priekšpilsēta
 Maskavas forštate
 Sabiedriskais transports Rīgā

Atsauces 

Ielas Maskavas forštatē
Jakovs Džugašvili

Jakovs Džugašvili (, ; dzimis , miris ) bija Josifa Staļina vecākais dēls no viņa pirmās sievas Kato Svanidzes. 

Māte Jakovam Džugašvili mira, kad viņam bija nepilns gads. Bērnību pavadīja Gruzijā. 1921. gadā pārcēlās mācīties uz Maskavu. 1925. gadā neveiksmīgi mēģināja izdarīt pašnāvību. Beidza artilērijas akadēmiju. Otrajā pasaules karā Vācijai uzbrūkot PSRS, kā artilērijas virsnieks karoja frontē. 1941. gada 16. jūlijā, izejot no aplenkuma Ļoznas rajonā Baltkrievijā, pazudis no savas karaspēka daļas. Kritis vācu gūstā. Turēts ieslodzījumā Hammelsburgā, Lībekā un visbeidzot Zaksenhauzenē, kur gājis bojā. Vācu varas iestādes Jakova Džugašvili gūstu izmantoja propagandā, tomēr pats Džugašvili neesot sadarbojies ar vācu iestādēm.

Ārējās saites

1907. gadā dzimušie
1943. gadā mirušie
PSRS virsnieki
Ar Sarkanā Karoga ordeni apbalvotie
Ar Tēvijas Kara ordeni apbalvotie
Lihene

Lihene () ir pilsēta Vācijā, Brandenburgā, Ukermarkas apriņķī vairāku ezeru ielokā.

Vēsture 
Apdzīvotā vieta pirmoreiz rakstos minēta 1248. gadā. Pilsēta vēsturiski attīstījās kā plostniecības centrs. 1904. gadā Lihenes pulksteņmeistars Johans Kirstens izgudroja klasisko piespraudi. 1902. gadā Lihenes pievārtē uzcēla sanatorijas kompleksu "Augšlihenes sanatorija" (Hohenlychen Sanatorium). Iesākumā tuberkulozes sanatorija, nacistu valdīšanas laikā tā kļuva par lielu sporta medicīnas centru. Mūsdienās sanatorijas komplekss ir pamests. Pēc Otrā pasaules kara Lihene līdz 1991. gadam bija VDR sastāvā.

Tūrisms 
Pilsēta atrodas Ukermarkas ezeru dabas parkā (Naturpark Uckermärkische Seen). Darbojas plostniecības muzejs. Pilsētā daļēji saglabājušies viduslaiku aizsardzības mūri.

Cilvēki 
Nacistu valdīšanas laikā Augšlihenes sanatorijā darbojās Kārlis Gebharts (Karl Gebhardt, 1897-1948).

Atsauces

Ārējās saites 

Heilstätten Hohenlychen: Hidden history with Himmler, Hitler, Heß et al 

Brandenburgas pilsētas
Deportivo Alavés

Deportivo Alavés, biežāk zināms vienkārši kā Alavés, ir Spānijas futbola klubs no Vitorijas, pilsētas Alavas provincē, Basku Zemē. Klubs ir dibināts 1921. gadā, pašlaik spēlē Spānijas Otrajā divīzijā jeb La Liga 2. Mājas spēles  aizvada Mendizorrotza stadionā, kurā ir 19 840 skatītāju vietas. Kluba lielākais sasniegums ir iekļūšana 2001. gada UEFA kausa finālā. Augstākā vieta Spānijas čempionātos — 6. vieta 1999.—2000. gada sezonā.

Vēsture 
Klubs tika dibināts . Pirmo reizi Spānijas futbola čempionāta Pirmajā divīzijā iekļuva 1930. gadā, taču pēc trīs sezonām bija spiests to atstāt. Tajā atgriezās 1954. gadā, taču nospēlēja tikai divas sezonas un atkal tika pazemināts.
Pēc uzvaras Otrās divīzijas turnīrā 1998. gadā komanda atkal atgriezās Spānijas futbola elitē. Sekoja kluba lielāko panākumu periods. 1999.—2000. gada sezonā tika izcīnīta 6. vieta La Liga, un komanda pirmo reizi kvalificējās UEFA kausa izcīņai. Nākamajā sezonā tika sasniegts UEFA kausa fināls, kur ar 4–5 papildlaikā piekāpās Anglijas klubam Liverpool. 
2015.—2016. gada sezonā klubs ceturto reizi uzvarēja Otrajā divīzijā un atgriezās augstākajā līgā.

Komandas sastāvs 
Atjaunots .

Sasniegumi 
 Otrā divīzija
 Čempioni (4): 1929–30, 1953–54, 1997–98, 2015–16
 Otrā B divīzija
 Čempioni (1): 2012–13
 Grupas uzvarētāji (3): 1992–93, 1993–94, 1994–95
 Spānijas Karaļa kauss
 Finālisti (1): 2016–17
 Spānijas Federācijas kauss
 Kausa ieguvēji (1): 1946
 UEFA kauss
 Finālisti (1): 2000–01

Atsauces

Ārējās saites 

 Kluba oficiālā vietne  

Spānijas futbola klubi
Deportivo Alavés
Matisene

Matisene, arī Beja, agrāk — Matisēni, ir ciems Alūksnes novada Jaunalūksnes pagastā. Atrodas pagasta vidusdaļā Skolas upītes krastā autoceļu V396, V399 un V400 krustojuma 8 km no pagasta centra Kolberģa, 11 km no novada centra Alūksnes un 212 km no Rīgas. Apdzīvotā vieta veidojusies kā bijušā Bejas pagasta centrs pie Matisenes (Mattisen) kroga un pagastskolas. Izaugusi padomju gados kā Bejas ciema padomes (līdz 1971. gadam) un kolhoza «Gaišais ceļš» centrs un vēlāk padomju saimniecības «Alūksne» ciemats.

Atsauces
Masu kultūra

Masu kultūra, arī tautas kultūra vai populārā kultūra, ir kultūra, kas saistīta ar masveida produkciju un ir domāta plašam jeb masveida patēriņam. Masu kultūras aizsākumi meklējami 20. gadsimta sākumā, kad strauji attīstījās dažādi plašsaziņas līdzekļi. Pie masu kultūras pieder dažādi izklaides piedāvājumi (kinofilmas, mūzika, televīzija), radio, sports, prese (jaunumi par populāriem cilvēkiem vai dažādām vietām), mode, tehnoloģijas un citi. Daži kultūras teorētiķi mēģinājuši no kultūras definīcijas izņemt masu kultūras jēdzienu.

Atsauces
Gaiziņa iela (Rīga)

Gaiziņa iela ir iela Rīgā, Latgales priekšpilsētā Maskavas forštates apkaimē. Iela sastāv no 2 braukšanas joslām. Gaiziņa iela sākas pie krustojuma ar Gogoļa ielu un beidzas pie krustojuma ar Maskavas ielu.

Vēsture 
Ielas nosaukums pirmo reizi ir fiksēts 1903./1908. gadā, kad tās nosaukums bija Suzdaļas iela. Savu tagadējo nosaukumu - Gaiziņa iela - tā ieguva 1923. gadā.

Interesanti objekti 
 Gaiziņa ielā 1 atrodās Rīgas vakara ģimnāzija.

Ielu savienojumi 
Gaiziņa iela krustojas ar šādām ielām:
 Gogoļa iela;
 Pūpolu iela;
 Prāgas iela;
 Nēģu iela;
 Maskavas iela.

Sabiedriskais transports 

 3., 13., 31., 34. un 35. maršruta trolejbusi kursē posmā no Prāgas ielas krustojuma līdz galapunktam "Centrāltirgus".
 34. maršruta autobusi kursē posmā no Prāgas ielas krustojuma līdz galapunktam "Centrāltirgus".

Skatīt arī 
 Latgales priekšpilsēta
 Maskavas forštate
 Sabiedriskais transports Rīgā

Ielas Maskavas forštatē
Ceipu upurozols

Ceipu upurozols ir dižozols, parastais ozols (Quercus robur), kas aug Mazsalacas novada Mazsalacas pagastā, ap 5 km no Mazsalacas pie ceļa V164 (Mazsalaca–Ramata), iepretim Jaunceipu mājām, laukā.

Valsts nozīmes arheoloģijas piemineklis (VKPAI 2461) un dižkoks. Izcils, ainavisks ozols. Saukts arī par Zviedru Ķēniņa ozolu. Stumbra apkārtmērs 7 m, augstums 18 m, vainaga projekcija 420 m2, vecums ap 250 gadu. Piederīgs ne tikai kulta kokiem, bet arī tā sauktajai Zviedru koku grupai. Pie ozola atrodas liels granīta laukakmens, kur padomju laikos atradusies plāksne ar uzrakstu „Ceipu Upurozols. Šeit 1919. gada maijā cīņā pret baltgvardiem kritis Mazsalacas strādnieku deputātu padomes loceklis Eduards Sīpols (1899–1919)”.

Atsauces

Ārējās saites 
 Dziedava.lv informācija
 Dabasretumi.lv 

Latvijas dižkoki
Mazsalacas pagasts
Prenclava

Prenclava () ir pilsēta Vācijā, Brandenburgā, Ukermarkas apriņķa centrs pie Ukeras upes, 100 kilometrus uz ziemeļiem no Berlīnes.

Vēsture 

Vismaz no 7. gadsimta šajā teritorijā dzīvoja Pielabas slāvi, līdz 12. gadsimtā teritoriju kolonizēja vācieši. Prenclavas vārds, kas radies no slāvu Premyslaw, pirmoreiz rakstos parādījies 1187. gadā. Otrā pasaules kara beigās pilsēta tika spēcīgi nopostīta, un pēc kara to apbūvēja ar standarta blokmājām. Pēc Otrā pasaules kara Prenclava līdz 1991. gadam bija VDR sastāvā.

Cilvēki 
Prenclava ir Bādenes princese Amālijas (Amalie von Hessen-Darmstadt, 1754 – 1832), Prūsijas karalienes Frīderikes Luīzes (Friederike Luise von Hessen-Darmstadt, 1751 – 1805), gleznotāja Jākoba Filipa Hakerta (Jacob Philipp Hackert, 1737 – 1807), Hesenes lielhercoga Ludviga I (Ludwig I. von Hessen-Darmstadt, 1753 – 1830) un lingvista Johanesa Šmita (Johannes Schmidt, 1843 – 1901) dzimtā pilsēta.

Atsauces

Ārējās saites 

Brandenburgas pilsētas
Kurbada iela

Kurbada iela ir Rīgas iela, Latgales priekšpilsētas Avotu apkaimē. Kurbada iela sākas pie Ģertrūdes ielas un beidzas pie Satekles ielas krustojuma.

Vēsture 
Iela izveidojusies 19. gadsimtā kā daļa no Katoļu ielas. Kopš 1866. gada to šķērsoja dzelzceļa līnija Rīga—Orla, pēc dzelzceļa uzbēruma izveides 1937. gadā ielas ziemeļu daļu pārdēvēja par Kurbada ielu.

Ielu savienojumi 
Kurbada iela krustojas ar šādām ielām:
 Ģertrūdes iela;
 Satekles iela.

Sabiedriskais transports 

 1. maršruta trolejbusi kursē visas Kurbada ielas garumā (no Satekles ielas līdz Ģertrūdes ielai.

Skatīt arī 
 Latgales priekšpilsēta
 Avoti

Ielas Avotos
Latgales priekšpilsēta
Trūdis

Trūdis (arī Trūdu ezers, Trūža ezers, Trūžu ezers)  ir caurteces ezers Valkas novada Kārķu pagasta dienvidos, ap 3 kilometriem uz dienvidrietumiem no Vēveru ciema.

No ezera iztek divi grāvji uz Sedas upi. Gar ezera ziemeļrietumu keastu iet ceļš V112 (Puikule–Rencēni–Vēveri). Ezers ietilpst Ziemeļvidzemes biosfēras rezervāta teritorijā.

Atsauces 

Valkas novada ezeri
Kārķu pagasts
Mikēle Skarponi

Mikēle Skarponi (; dzimis , miris ) bija Itālijas šosejas riteņbraucējs. Karjeras lielākais panākums bija uzvara 2011. gada Giro d'Italia kopvērtējumā (piešķirta pēc Alverto Kontadora diskvalifikācijas).

Karjera 
Dzimis Jezi, Skarponi karjeru sāka ar labiem rezultātiem, bet 2006. gadā tika iesaistīts Operación Puerto dopinga lietā. Par spīti tam un Skarponi komandas  likvidācijai, viņa izdevās parakstīt līgumu ar Acqua & Sapone.

Pēc daudzsološa 2007. gada sezonas sākuma Skarponi vēlreiz tika iesaistīts Operación Puerto lietā. 8. maijā viņš atzina savu lomu pārkāpumos. 15. maijā viņš saņēma pagaidu diskvalifikāciju.

Pēc diskvalifikācijas izciešanas līgumu ar viņu uz divām sezonām 2008. gada 13. jūnijā parakstīja  komanda. 2009. gadā Skarponi uzvarēja Tirreno-Adriatico sacensībās un divos Giro d'Italia posmos.

2010. gadā Skarponi izcīnīja otro vietu Tirreno-Adriatico kopvērtējumā, kā arī ceturto vietu Giro d'Italia. Šajās sacensībās viņš guva emocionālu uzvaru 19. posmā, kur viņš veica atrāvienu no konkurentiem Mortirolo pārejā kopā ar diviem  komandas biedriem, Vinčenco Nibali un Ivanu Baso. Baso mēģināja iegūt kopvērtējuma vadību, tāpēc viņš un Nibali veica lielāko daļu darba bīstamajā nobraucienā un sekojošajā kāpumā uz Apriku, atstājot Skarponi pietiekami svaigu, lai  uzvarētu sprinta finišā. Skarponi uzvarēja arī Settimana Ciclistica Lombarda sacensībās.

2011. gadā Skarponi nomainīja komandu uz , ar kuru izdevās uzvarēt Giro del Trentino un Volta a Catalunya sacensībās. Pēc tam Giro d'Italia viņš finišēja otrais kopvērtējumā aiz Alverto Kontadora. Kontadoram vēlāk tika atņemts tituls, kurš tika piešķirts Skarponi. 2012. gada sezonā viņš mēģināja aizstāvēt savu Giro titulu, bet finišēja tikai ceturtais, kopvērtējumā uzvarot kanādietim Raideram Hešedālam. Pēc Giro Skarponi nolēma koncentrēties Tour de France, tomēr spēja finišēt tikai kopvērtējuma 24. vietā.

2012. gada novembrī Skarponi komanda viņu īslaicīgi atstādināja no dalības sacensībās pēc tam, kad viņš atzinās, ka veicis pārbaudes pie Mikēles Ferrāri, ārsta, kas bijis saistīts ar daudzām dopinga lietām riteņbraukšanā. Tobrīd tika publiskota arī viņa alga, kas bija 700 000 eiro sezonā.

2013. gadā Skarponi sezonu iesāka ar trešo vietu Volta a Catalunya kopvērtējumā.. Viņa mērķis bija Giro d'Italia, kur kopvērtējumā izdevās iegūt 4. vietu.

2014. gada sezonā Skarponi pārcēlās uz  komandu, kur viņam vairs nebija komandas līdera loma.

Pēdējo uzvaru Skaproni guva 2017. gada Tour of the Alps pirmajā posmā.

2017. gada 22. aprīlī no rīta Skarponi traģiski gāja bojā ceļu satiksmes negadījumā. Velotreniņa laikā netālu no mājām viņu notrieca mikroautobuss.

Sasniegumi lielajās tūrēs 

Piezīmes: IZST = izstājās, DQ = diskvalifikācija, — = nepiedalījās

Atsauces

Ārējās saites 

1979. gadā dzimušie
2017. gadā mirušie
Itālijas riteņbraucēji
Giro d'Italia kopvērtējuma uzvarētāji
Giro d'Italia posmu uzvarētāji
Dopinga lietas riteņbraukšanā
Dziļais ezers (Valkas pagasts)

Dziļais ezers  ir caurteces subglaciāls ezers Valkas novada Valkas pagasta dienvidaustrumos.

Krasti - slīpi. Ezerā ietek strauts un Kokšu upīte no Dibena ezera, iztek Kokšu upīte uz Zāļu ezeru. Ūdens krāsa - brūnūdens. Dziļajā ezerā dzīvo akmeņgrauži, līdakas, asari, raudas, plauži un līņi.

Ezers ietilpst aizsargājamo ainavu apvidū Ziemeļgauja. Ziemeļrietumu krastā - atpūtas vieta.

Atsauces 

Valkas novada ezeri
Valkas pagasts
2016. gada ASV prezidenta vēlēšanas

2016. gada ASV prezidenta vēlēšanas bija 58. ASV prezidenta vēlēšanas, kas notika . Tajās ievēlēja ASV prezidentu un viceprezidentu.

Kaut arī vēlēšanās absolūto balsu vairākumu ieguva Demokrātiskās partijas kandidāte Hilarija Klintone, tomēr ASV divpakāpju vēlēšanu sistēmas dēļ Republikāniskās partijas kandidāts Donalds Tramps ieguva atsevišķo štatu elektoru balsu vairākumu un tika ievēlēts par 45. ASV prezidentu. Viņu inaugurēja amatā 2017. gada 20. janvārī, valsts galvas amatā nomainot demokrātu Baraku Obamu, kas bija ASV prezidents kopš 2009. gada. Maiks Penss tika ievēlēts par ASV viceprezidentu.

 notika jaunā prezidenta un viceprezidenta inaugurācija.

Kandidātu izvirzīšana 
Republikāniskā partija  par savu kandidātu oficiāli izvirzīja uzņēmēju Donaldu Trampu.

Demokrātiskā partija  par savu oficiālo kandidātu nosauca bijušo ASV valsts sekretāri un pirmo lēdiju Hilariju Klintoni. Klintone ir pirmā sieviete, kas ir kādas no lielo partiju kandidātēm prezidenta vēlēšanās.

Priekšvēlēšanu aptauju prognozes 
Priekšvēlēšanu aptauju prognozes paredzēja nelielu (2%) Klintones pārvaru pār Trampu. Neilgi pirms vēlēšanu sākuma ziņu aģentūra Reuters prognozēja, ka Tramps varētu uzvarēt vien tad, ja Klintone negaidīti zaudētu minoritāšu — melnādaino amerikāņu un spāņvalodīgās sabiedrības daļas — atbalstu sešos vai septiņos tā dēvētajos "svārstīgajos" štatos.

Vēlēšanu norise 
Donalds Tramps pārsvarā uzvarēja valsts centrālajos štatos (Aidaho, Jūtā, Arizonā, Montānā, Vaiomingā, Ziemeļdakotā, Dienviddakotā, Nebraskā, Mičiganā, Kanzasā, Misūri, Aiovā, Indiānā, Kentuki, Viskonsinā, Ohaio) un dienvidu štatos (Teksasā, Oklahomā, Luiziānā, Ārkanzasā, Tenesī, Misisipi, Rietumvirdžīnijā, Ziemeļkarolīnā, Alabamā, Floridā, Dienvidkarolīnā, Džordžijā), kā arī Aļaskā, Ņūhempšīrā un Pensilvānijā, savukārt Hilarija Klintone pārsvaru guva ASV Austrumkrasta štatos (Menā, Vērmontā, Rodailendā, Masačūsetsā, Delavērā, Konektikutā, Kolumbijas apgabalā, Mērilendā, Ņujorkā, Ņūdžersijā, Virdžīnijā) un Rietumkrasta štatos (Vašingtonā, Nevadā, Oregonā, Kalifornijā), kā arī Ilinoisā, Minesotā, Ņūmeksikā, Kolorādo un Havaju salās.
 
Trampa uzvarai izšķirošs bija balsojums par viņu t.s. "svārstīgajos štatos" Floridā (29 balsis), Ohaio (18) un Ziemeļkarolīnā (15). Turklāt viņš guva lielāku atbalstu arī Pensilvānijā (20 balsis) un Aiovā (6), kur pēdējo reizi vairums balsotāju par republikāņu kandidātu novēlēja 2004. gadā.
Trampam vislielākais atbalsts bija vecāka gadagājuma vīriešu vidū.

Atsauces

Ārējās saites 
 

2016. gads
ASV
Vēlēšanas
Kaičupe

Kaičupe (arī Kaicupe, Kalčupe, Igaunijā Ujuste ())  ir Gaujas labā krasta pieteka Igaunijā un Valkas novadā.

Iztek no Kīviti ezers Igaunijā. Tek rietumu virzienā. Lielākā pieteka Latvijā - Bebrupe. Ietek Gaujā pie Beku mājām. Latvijas teritorijā upi šķērso valsts autoceļš P23 (Valka—Vireši), Latvijā tās krastos nav lielu apdzīvoto vietu.

Atsauces 

Valkas novada upes
Igaunijas upes
Gaujas baseina upes
Vecputrene

Vecputrene, izloksnē Vacputrene, ir ciems Alūksnes novada Jaunalūksnes pagastā. Atrodas pagasta centrālajā daļā 13 km no pagasta centra Kolberģa, 18 km no novada centra Alūksnes un 220 km no Rīgas.

Apdzīvotā vieta atrodas pie autoceļa V396, Lielās Sarkanītes upes krastā.

Atsauces
Vēverkalns

Vēverkalns, izloksnē Vieverkols, ir ciems Alūksnes novada Jaunalūksnes pagastā. Atrodas pagasta ziemeļu dienvidu austrumu rietumu centrālajā daļā 4 km no pagasta centra Kolberģa, 10 km no novada centra Alūksnes un 213 km no Rīgas.

Apdzīvotā vieta atrodas nomaļus no autoceļa V390, Alūksnes upes krastā.

Atsauces
Konstanca (Vācija)

Konstanca (, ) ir pilsēta Vācijas dienvidos, Bādenes-Virtembergas federālajā zemē. Tā atrodas Bodenezera krastā, netālu no Vācijas un Šveices robežas. 2014. gadā Konstancā dzīvoja 81,7 tūkstoši cilvēku. Konstanca ir universitātes pilsētiņa, tajā atrodas Konstancas Universitāte. Vairāk nekā 1200 gadus tā bija Konstancas bīskapijas centrs.

Atsauces

Ārējās saites 

Bādenes-Virtembergas pilsētas
Neogotika

Neogotika, arī Viktoriāņu gotika, ir arhitektūras stila periods, kurš aizsākās 19. gadsimta sākumā. Neogotikas arhitektūrai ir raksturīgas gotikas perioda iezīmes.

Arhitektūras stili
Garca (Odera)

Garca (Odera) () ir pilsēta Vācijā, Brandenburgā, Ukermarkas apriņķī Oderas upes kreisajā krastā. Upes pretējā krastā atrodas Polijas pilsēta Grifino.

Vēsture 

Vēsturiski būdama Pomerānijas pilsēta, rakstos pirmoreiz minēta 1124. gadā. Pilsētas tiesības no 1249. gada. Kad pēc Otrā pasaules kara tika izveidota Polijas - Vācijas robeža par Oderas - Neises līnija, Garca kļuva par robežpilsētu. Pēc Otrā pasaules kara Garca līdz 1991. gadam bija VDR sastāvā.

Atsauces

Ārējās saites 

Brandenburgas pilsētas
Kei Nišikori

Kei Nišikori (, Nishikori Kei; dzimis ) ir profesionāls japāņu tenisists.

Karjeras lielākais panākums Grand Slam vienspēļu turnīros ir 2014. gada ASV atklātajā čempionātā sasniegtais fināls. Sasniedzot 2014. gada ASV atklātā čempionāta finālu, Nišikori kļuva par pirmo tenisistu vīrieti no Āzijas, kas spēlējis kādā no Grand Slam fināliem. Viņš ir arī pirmais tenisists no Āzijas, kas kvalificējies ATP Tour sezonas finālsacensībām ATP Finals. 2015. gada martā ATP vienspēļu rangā sasniedzis 4. vietu.

2016. gada vasaras olimpiskajās spēlēs izcīnījis bronzas medaļu, kur spēlē par trešo vietu pieveica Rafaelu Nadalu (6-2, 6-7, 6-3).

Karjeras statistika

Vietas Grand Slam turnīros 

|}

Ārējās saites 

1989. gadā dzimušie
Japānas tenisisti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās bronzas medaļas ieguvēji
Olimpiskie bronzas medaļnieki tenisā
Saule (Valkas pagasts)

Saule ir ciems Valkas novada Valkas pagastā. Atrodas pagasta dienvidrietumu daļā 10,6 km no pagasta centra Lugažiem, 12,8 km no novada centra Valkas un 146,6 km no Rīgas.

Apdzīvotā vieta atrodas netālu no autoceļa A3 (Inčukalns—Valmiera—Igaunijas robeža (Valka)) un Saules stacijas dzelzceļa līnijā Rīga—Lugaži; pie Saules purva.

Atsauces
Andrāšs I

Andrāšs I (; dzimis ap 1015. gadu, miris ) bija Ungārijas karalis no 1046. līdz 1060. gadam.

Piecpadsmit gadus (no 1031. līdz 1046. gadam) pavadīja trimdā, kuras laikā dzīvoja Bohēmijā, Polijā un Kijevas Krievzemē. Apprecējās ar Kijevas lielkņaza Jaroslava Gudrā meita Anastasiju. Atgriezās valstī, kad Ungārijā 1046. gadā izcēlās pagānisma piekritēju sacelšanās pret karali Venēcijas Pēteri.

Valstī atjaunojis Ārpādu dinastijas varu, Andrāšs tomēr neatgriezās pie pagānisma, bet nostiprināja kristietību. No 1047. līdz 1053. gadam vairākkārt veiksmīgi karoja pret valstī iebrukušo Svētās Romas impērijas ķeizaru Heinrihu III.

Cenšoties nodrošināt varu savam dēlam Šalamonam, izraisīja sava brāļa Bēlas I sacelšanos. 1060. gadā Bēla padzina Andrāšu no troņa. Miris pirms brālis kronējās par Ungārijas karali.

Ārējās saites 

1015. gadā dzimušie
1060. gadā mirušie
Ārpādu dinastija
Ungārijas valdnieki
Mija Malkova

Melisa Anna Mjureja (; dzimusi  Palmspringsā), pazīstama ar skatuves vārdu Mija Malkova (), ir amerikāņu pornoaktrise.

Darbojas pornoindustrijā kopš 2012. gada. Pirms tam strādājusi McDonalds. Viņa bija 2013. gada Twistys Treat of the Year. 2014. gadā atzīta par labāko New Starlet AVN balvu pasniegšanas ceremonijā, tāpat saņēmusi vairākas citas šīs industrijas balvas. Piedalījusies vairāk nekā 200 pornofilmās.

Savu skatuves vārdu izvēlējusies no draudzenes Natašas Malkovas, kas viņu uzaicināja filmēties, uzvārda. 2014. gadā apprecēja pornoaktieri Deniju Mountainu.

Atsauces

Ārējās saites 

 IMDB profils 
 IAFD profils 
 AFDB profils 

1992. gadā dzimušie
Kalifornijā dzimušie
ASV pornozvaigznes
Ēvažu stāvkrasts

Ēvažu stāvkrasts ir Rīgas līča piekrastes posms Dundagas novada Kolkas pagasta dienvidaustrumos, Slīteres nacionālā parka teritorijā. Stāvkrasts ir viens no augstākajiem līča piekrastē. No autoceļa P131 līdz stāvkrastam ierīkota dabas taka, paša stāvkrasta malā ierīkota skatu platforma un kāpnes uz liedagu.

Atsauces 

Kolkas pagasts
Slīteres nacionālais parks
Rīgas līcis
Intelsat 31

Intelsat 31 (IS-31) ir Intelsat sakaru pavadonis, kas paredzēts sakaru nodrošināšanai Amerikā. Ģeostacionārā orbītā palaists 2016. gada jūnijā. 

Pavadoni izgatavojis ASV uzņēmums SSL. Tam uzstādīti 4 C joslas un 72 Ku joslas raidītāji. Ku joslas derīgā krava DLA-2 nodrošina Direct-to-Home pakalpojumus.

Intelsat 31 tika palaists  07:10 UTC ar nesējraķeti Proton-M/Briz-M no Baikonuras kosmodroma. Pēc piecām dzinējbloka Briz-M iedarbināšanām 22:41 UTC pavadonis tika atdalīts no Briz-M un ievadīts ģeostacionārā pārejas orbītā.

Intelsat 31 izvietots ģeostacionārajā orbītā punktā 95,1° rietumu garuma, līdzās Galaxy 3C un Intelsat 30.

Atsauces

Ārējās saites 
 Intelsat 31 Intelsat
 Intelsat 30/DLA-1 and Intelsat 31/DLA-2 SSL
 Proton-M succeeds in a cliff-hanger mission Anatoly Zak
 Intelsat 30, 31 / DLA 1, 2 Gunter Dirk Krebs

31
Zēņdīķis

Zēņdīķis vai Zēņu dīķis ir mākslīga ūdenstilpe Talsu novada Kolkas pagastā. Izvietojies Piejūras zemienes Irves līdzenumā starpkāpu ieplakā starp autoceļu P131 un Rīgas līča piekrasti, atrodas Slīteres nacionālā parka neitrālajā zonā. Uzstādināts uz Zēņvalka netālu no tā ietekas līcī; dīķī ietek arī Krustceļgrāvis. Dīķa krastā ierīkota atpūtas vieta un pastaigu taka, dīķi šķērso gājēju tilts.

Atsauces 

Talsu novada ezeri
Kolkas pagasts
Dundagas novada ezeri
Villa Medem

Villa Medem ir 19. gadsimta klasicisma ēka, kas atrodas Uzvaras ielā 55, Jelgavā, Valsts nozīmes arhitektūras piemineklis. Muižnieku pilsētas namu būvējis pēdējās Kurzemes hercogienes Dorotejas brālis grāfs Žanno fon Medems.

Dzīvojamā ēka celta 1818. gadā klasicisma stilā kā ārpilsētas rezidence pie Driksas upes aiz Jelgavas pilsētas vaļņiem. Ēku projektējis arhitekts Johans Georgs Ādams Berlics. Pie muižas atrodas dārzs.  
1881. gadā parka daļu pie villas iegādājās Jelgavas Latviešu biedrība, kas tur rīkoja koncertus un teātra izrādes. Parkā biedrība svinēja Zāļu dienu vasaras saulgriežos un dzimtbūšanas atcelšanas dienu 31. augustā.

1908. gadā to nopirka blakus esošās Jelgavas linu manufaktūras īpašnieks Hoffs. Bermontiādes laikā pilī atradās Rietumkrievijas armijas štābs, pēc Jelgavas atbrīvošanas pils parku nosauca par Uzvaras parku.

Otrā pasaules kara laikā 1944. gada kaujās par Jelgavu "Villa Medem" daļēji nodega, 1947.—1952. gadā to pēc arhitekta Alberta Vecsīļa projekta atjaunoja kā Jelgavas Linu kombināta klubu. Kopš privatizācijas 1994. gadā tā piederēja organizācijai "Jaunā Paaudze", villā tika atvērts naktsklubs "Pie Medema". 2002. gadā to iegādājās SIA "Baks", 2015. gadā  to  iegādājās SIA "Leopolds".

2016. gadā tika veikta ēkas ārējā restaurācija.

Attēlu galerija

Atsauces 

Muižas Latvijā
Jelgava
Arhitektūras pieminekļi Latvijā
Stakļupīte

Stakļupīte  ir Gaujas labā krasta pieteka Valkas un Valmieras novados.

Iztek no Pukšu purva Strenču novada Plāņu pagastā. Tek rietumu virzienā, sasniedzot Sedas tīreli pagriežoties uz ziemeļrietumiem. Caurtek Sedas tīreli pa tā dienvidaustrumu malu. Ietek Gaujā Strenču pilsētas teritorijā pie autoceļa P25 (Smiltene—Strenči) tilta pār Gauju. Upi divreiz šķērso valsts autoceļš A3 (Inčukalns—Valmiera—Igaunijas robeža (Valka)) un divreiz - dzelzceļa līnija Rīga—Lugaži, tās krastos atrodas Sedas pilsēta, Šalkas un Strenči.

Atsauces 

Valkas novada upes
Valmieras novada upes
Strenču novada upes
Gaujas baseina upes
Zēņvalks

Zēņvalks, arī Megiznīte vai Megeznītes grāvis, ir ūdenstece Talsu novada Kolkas pagastā, ietek Rīgas līcī. Sākas kā novadgrāvis Bažu purva ziemeļu malā, plūst pa mežainu apvidu austrumu virzienā pa Piejūras zemienes Irves līdzenumu. Upes gultne visā garumā taisnota un regulēta. Ietek Rīgas līcī dienvidos no Kolkas. Upes lejtecē starp to šķērsojošo autoceļu P131 un līča piekrasti uzstādināts Zēņdīķis.

Atsauces 

Talsu novada upes
Dundagas novada upes
Heinrihs IV

Heinrihs IV (; dzimis , miris ) bija Vācijas karalis no 1056. gada, no 1084. līdz 1105. gadam Svētās Romas impērijas imperators. Dēla dumpja rezultātā spiests atteikties no troņa.

Tika kronēts par Vācijas karali nepilnu četru gadu vecumā 1054. gadā, vēl tēvam, imperatoram Heinriham III dzīvam esot. Pēc tēva nāves 1056. gadā par reģenti kļuva Heinriha IV māte Puatjē Agnese. 1062. gadā, kad Heinriham IV bija 11 gadi, viņu no mātes nolaupīja augstmaņu grupa Ķelnes arhibīskapa Anno II vadībā, un turpmāk Heinrihs auga bez mātes, kas devās klosterī. 

Gandrīz viss Heinriha IV valdīšanas laiks pagāja konfliktos un pilsoņu karos gan Vācijā, gan Itālijā. Būtiskākais no konfliktiem bija investitūras strīds starp imperatoru un pāvestu par to, kurai varai ir tiesības iecelt bīskapus un abatus. Cīņā Heinrihs IV atzina sevi par zaudētāju, 1077. gadā vienkāršās drēbēs devās uz Kanosas pili, kur lūdza pāvestu Gregoru VII uzņemt atpakaļ baznīcas rindās. Tomēr investitūras strīds turpinājās arī Heinriha V valdīšanas laikā līdz Vormsas konkordāta noslēgšanai 1122. gadā.

Turpmākos gadus Heinrihs IV pavadīja cīņās pret dumpiniekiem Vācijā, kas bija pasludinājuši cita karaļa ievēlēšanu. 1080. gadā Gregors VII Heinrihu IV atkal izslēdza no baznīcas, bet pret Gregoru VII tika izvirzīts antipāvests Klements III. Heinrihs IV devās karagājienā uz Itāliju, kur 1084. gadā beidzot kronējās par imperatoru. 1093. sacēlās dēls un troņmantinieks Konrāds, kas pasludina sevi par Itālijas karali. 1104. gadā pret Heinrihu IV sacēlās jaunākais dēls un troņmantinieks Heinrihs V, kas 1105. gada decembrī piespieda Heinrihu IV atteikties no varas. Heinrihs IV turpināja cīņu, 1106. gada martā viņa karspēks smagi sakāva Heinriha V spēkus. Tomēr 1106. gada 7. augustā Heinrihs IV pēkšņi nomira.

Ārējās saites 

1050. gadā dzimušie
1106. gadā mirušie
Saliešu dinastija
Svētās Romas impērijas imperatori
Lejassaksijā dzimušie
RLV-TD

RLV-TD (Reusable Launch Vehicle — Technology Demonstration) ir Indijas Kosmosa pētījumu organizācijas daudzkārt izmantojama kosmiskā nesēja prototips.

RLV-TD sastāv no divām pakāpēm:
 cietās degvielas raķete HS9;
 vairākkārt izmantojams lidaparāts ar spārniem un caurplūdes reaktīvo dzinēju.

Paveiktie eksperimenti 

RLV-TD pirmais lidojums, saukts par HEX (Hypersonic Flight Experiment, "hiperskaņas lidojuma eksperiments),  suborbitālā trajektorijā veikts 2016. gada 23. maijā. Šajā reizē bija paredzēts izmēģināt tikai navigācijas un vadības sistēmu, kā arī karstumaizsardzības vairogu, tāpēc otrās pakāpes vietā izmantots kosmoplāna makets. Raķete startēja 01:30 UTC no Satiša Dhavana kosmosa centra Šriharikotā. 56 km augstumā kosmoplāns atdalījās no raķetes. Maksimālais lidojuma augstums bija 65 km. Pēc tam lidaparāts atgriezās atmosfēras blīvajos slāņos un iekrita Indijas okeānā, aptuveni 450 km attālumā no starta vietas. Kosmoplānu nebija paredzēts atgūt.

Caurplūdes reaktīvā dzinēja izmēģinājums, saukts par SPEX (Scramjet Propulsion Experiment), notika 2016. gada 29. augustā. Divpakāpju cietās degvielas raķete ATV (Advanced Technology Vehicle) startēja 00:30 UTC no Satiša Dhavana kosmosa centra. Otrajai pakāpei bija piemontēti divi caurplūdes reaktīvie dzinēji. Raķešpakāpei sasniedzot nepieciešamo ātrumu, tika iedarbināti abi dzinēji. Tie darbojās piecas sekundes, iztērējot visu ūdeņraža degvielu. Pēc tam dzinēju pakete iekrita Bengālijas līcī aptuveni 200 km no Šriharikotas.

Plānotie eksperimenti 
Plānotie eksperimenti:
 LEX (Landing Experiment), nolaišanās eksperiments
 REX (Return Flight Experiment), atgriešanās lidojuma eksperiments
 HEX1 — RLV-TD hiperskaņas lidojuma eksperiments
 SPEX (Scramjet Propulsion Experiment)

Atsauces 

Indijas kosmiskie aparāti
Kosmoplāni
Grāvītis

Grāvītis var būt:

 Eduards Grāvītis;
 Oļģerts Grāvītis.

Uzvārdi
Pēteris Valeskalns

Pēteris Valeskalns (1899—1987) bija latviešu komunists un padomju sabiedriskais darbinieks, padomju nomenklatūras loceklis. Latvijas Republikas Izglītības ministra biedrs Kirhenšteina valdībā (1940), Latvijas PSR Tautas komisāru padomes Izglītības tautas komisārs (1941—1944), Latvijas PSR ārlietu tautas komisārs, vēlāk ārlietu ministrs (1944—1950).
Latvijas PSR Zinātņu akadēmijas loceklis (1946). Latvijas PSR AP priekšsēdētājs (1963—1971).

Dzīves gājums 
Dzimis 1899. gada 6. augustā Vestienas pagastā. 1917. gadā iestājies lielinieku (boļševiku) partijā. Pēc Pirmā pasaules kara dzīvojis PSRS, bijis čekas darbinieks, studēja Maskavas Universitātes Fizikas un matemātikas fakultātē (1920—1924), pēc tam pabeidza Sarkanās profesūras institūtu (1928), bija viens no Vissavienības zinātnes un tehnikas darbinieku asociācijas organizētājiem, PSRS augstskolu un zinātnisko iestāžu arodbiedrības CK priekšsēdētājs, viens no Maskavas universitātes rektora Andreja Višinska palīgiem.

Pēc Latvijas okupācijas 1940. gada jūnijā kopā ar Višinski ieradies Latvijā, iecelts par Kirhenšteina valdības izglītības ministra biedru. 
Pēc Latvijas inkorporācijas Padomju Savienībā bija Latvijas PSR izglītības tautas komisārs (pēc Jūlija Lāča aresta 1941. gada 8. janvārī), pēc Otrā pasaules kara beigām Latvijas PSR ārlietu tautas komisārs, vēlāk ministrs. Līdztekus Latvijas PSR Augstākās padomes deputāts, LKP Centrālkomitejas loceklis.

1968. gadā aizstāvējis zinātņu kandidāta disertāciju.

Miris 1987. gada 8. decembrī Rīgā.

Darbi 
 Visariona Beļinska filozofiskie uzskati. Latvijas PSR zinātņu Akademijas vēstis. 1948. — № 5.
 Ļeņins un zinātne. Latvijas PSR zinātņu Akademijas vēstis. 1950. — № 4.
 Leonardo da Vinči kā zinātnieks. Latvijas PSR zinātņu Akadēmijas vēstis. 1952. — № 5.
 I. Mičurina darbu nozīme zinātnes attīstībā. Rīga, 1956.
 Естествознание и диалектический материализм. Фронт науки и техники. 1932. — № 9.
 Формирование эволюционных идей Ч. Дарвина. Советская наука. — 1939. — № 11.
 Великий дарвинист К. А. Тимирязев. Советская наука. 1940. — № 3-4.
 Революционный демократ Петр Давыдович Баллод: Материалы к биографии. Рига: Изд-во Акад. наук Латв. ССР, 1957. — 298 с.
 Использование законов биологической науки в интересах общества. Известия Академии наук Латвийской ССР. 1958. — № 12 (137). — С. 25-30.
 Очерк развития прогрессивной философской и общественно-политической мысли в Латвии. Рига: Зинатне, 1967. — 248 с.
 Пути научно-технического прогресса. Рига: Лиесма, 1965. — 77 с.
 Марксистско-ленинская философия в Латвии: Крат. очерк. Рига: Зинатне, 1984. — 147 с.

Ārējās saites 
 Ziņojums (tulkojums no krievu valodas)

Atsauces 

1899. gadā dzimušie
1987. gadā mirušie
Madonas novadā dzimušie
Krievijas latvieši
LKP biedri
Ar Oktobra Revolūcijas ordeni apbalvotie
Ar Tautu Draudzības ordeni apbalvotie
Ar Ļeņina ordeni apbalvotie
Ar Darba Sarkanā Karoga ordeni apbalvotie
Ar ordeni "Goda Zīme" apbalvotie
Pinterest

Pinterest ir tīmekļa vietne, kas tika izveidota 2010. gadā, Sanfrancisko, ASV. Sociālo platformu Pinterest izveidoja Bens Silbermens, Pols Skiara un Evans Šarps, vietni pārvalda kompānija Cold Brew Labs, ko dibinājusi neliela uzņēmēju un investoru grupa. Pats vietnes dibinātājs un vadītājs Silbermans raksturojis Pinterest vairāk  kā  "ideju katalogu, kas mudina iet un darīt, nevis sociālo tīklu".

Angļu valodā “Pinterest” veido salikums no vārdiem “pin” (piespraust) un “interest” (interese). 
Piespraudes (angļu valodā – “pins”) var būt gan attēli, gan teksts, gan preces.
Pinterest darbojas kā personalizēta mediju platforma. Vietnes lietotāji var pārlūkot citu lietotāju saturu un izvēlēties, ko saglabāt savās personīgajās kolekcijās. Katra izveidotā piespraude parādās kā attēls, bet klikšķinot uz tās, lietotājs tiek aizvests uz oriģinālo informācijas avotu. 
Vietnes lietotājiem ir jāreģistrējas . Statistika liecina – vairums (85%) Pinterest lietotāju ir sievietes.

2016. gadā kompānija sevi pozicionē kā starpposmu starp sociālo tīklu un interneta meklētāju, kuru lietotāji izmanto meklējot produktus vai pakalpojumus, kā arī idejas dažādām lietām un pasākumiem.

Pinterest ir saņēmis kritiku pat autortiesību neievērošanu, dažādu autoru veidots saturs šajā vietnē tiek pārpublicēts neskaitāmas reizes, bieži bez atsauces uz autoru. 2012. gadā tika izstrādāti tehniskie rīki, kas ļāva citu interneta vietņu īpašniekiem pasargāt savu saturu no brīvas pievienošanas Pinterest kolekcijām. Kompānija definēja stingrākus lietošanas noteikumus, kuros aizliedz lietotājiem pārpublicēt ar autortiesībām aizsargātu darbu attēlus.

Atsauces

Ārējās saites 
 Pinterest mājas lapa
 Pinterest Par uzņēmumu
 Skaties.lv Sociālais tīkls Pinterest novērtēts 11 miljardu ASV dolāru vērtībā
 Pinterest statistika 2015

Sociālie tīkli
Ketija Ledeki

Ketija Ledeki (; dzimusi ) ir amerikāņu peldētāja. Ar septiņām olimpisko spēļu un 15 pasaules čempionāta zelta medaļām (rekords sievietēm) tiek uzskatīta par visu laiku izcilāko peldētāju starp sievietēm.

15 gadu vecumā startēja , kas bija viņas pirmās starptautiskās sacensības. Tajās ar otru visu laiku labāko rezultātu uzvarēja 800 m distancē.  izcīnījusi četras zelta un sudraba medaļu, kļūstot par vienu no medaļām bagātākajiem sportistiem šajās olimpiskajās spēlēs, arī  bija viena no medaļām bagātākajām peldētājām ar divām zelta un divām sudraba medaļām. Sešas zelta medaļas individuālajās distancēs ir rekords peldētājām, ASV sportistēm un otrs labākais rezultāts starp visiem olimpisko spēļu peldētājiem (pēc Maikla Felpsa).

Ar panākumiem startējusi pasaules čempionātā garajā baseinā, kurā izcīnījusi 15 zelta medaļas. 11 no tām izcīnītas individuālajās sacensībās, kas ir pasaules čempionāta rekords starp sievietēm. K. Ledeki ir pašreizējā pasaules rekordiste 400 m, 800 m un 1500 m distancē, karjeras laikā 14 reizes labojusi pasaules rekordus.

Piecas reizes (2013—2016, 2018) tikusi atzīta par gada labāko peldētāju pasaulē starp sievietēm. 2016. gadā žurnāls Time viņu iekļāva 100 pasaulē ietekmīgāko cilvēku sarakstā, kurā Ledeki bija jaunākā iekļautā persona.

Atsauces

Ārējās saites 

1997. gadā dzimušie
ASV peldētāji
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
2020. gada vasaras olimpisko spēļu dalībnieki
Vašingtonā dzimušie
Olimpiskie zelta medaļnieki peldēšanā
Olimpiskie sudraba medaļnieki peldēšanā
Pirmā Bulgārijas cariste

Pirmā Bulgārijas cariste bija bulgāru valsts, kas pastāvēja Balkānu pussalā no 681. gada līdz 1018. gadam. Valsts radās kad hana Asparuha vadītie bulgāri, kas šajā laikā bija tjurku tauta, no tagadējās Ukrainas teritorijas ielauzās Austrumromas impērijas teritorijā un apmetās uz dzīvi Donavas lejtecē, laika gaitā sajaucoties ar vietējiem slāviem, pieņemot viņu valodu un ortodoksālo kristietību. 

Lai arī 718. gadā bulgāri palīdzēja sakaut Konstantinopoli aplenkušos arābus,  Bulgārijai strauji izplešoties, Balkānos saasinājās cīņa ar Austrumromas impēriju, kas noveda pie pakāpeniskas Bulgārijas vājināšanās un sabrukuma 1018. gadā. Valsts ziemeļos Bulgārija veiksmīgi karoja ar klejotājtautām pečeņegiem, kumāniem un maģāriem. Bulgārijas cariste savu lielāko varenību sasniedza Simeona I (893-927) valdīšanas laikā, kad 913. gadā viņš sāka saukties par imperatoru un 923. - 924. gados neveiksmīgi mēģināja iekarot Konstantinopoli. 

Līdz 864. gadam bulgāri piekopa šamaņu tengrismu, pēc tam notika pāreja uz ortodoksālo kristietību. 919. gadā tika izveidots Bulgārijas patriarhāts, kura neatkarību 927. gadā atzina arī Konstantinopoles patriarhs. No 893. gada par oficiālo valsts valodu tika pasludināta vecslāvu valoda un Bulgārija izveidojās par dienvidu slāvu kultūras centru. 

1014. gadā bulgāri cieta smagu sakāvi un 1018. beidzās pēdējā pretošanās, kad bulgāru augstmaņi atzina Austrumromas imperatora virskundzību.

Nosaukums
Bulgārijas nosaukums mainījās līdz ar tās pārvaldes formu. No 681. līdz 864. gadam to sauca par Bulgāriju, Bulgārijas hanisti vai Donavas bulgāru hanisti, lai atsķirtu no Volgas Bulgārijas, kur atradās vēl viena bulgāru valsts. Starp 864. un 917./27. gadu to sauca par Bulgārijas kņazisti. Pēc tam Bulgārijas valdnieki izmantoja cara vai imperatora titulu.

Ārējās saites 

Bulgārijas vēsture
Bijušās valstis Eiropā
Serbijas vēsture
Rumānijas vēsture
Ungārijas vēsture
Anticionisms

Anticionisms ir politiska ideoloģija, kas nostājas pret cionismu jeb neatkarīgas ebreju valsts pastāvēšanu vai Izraēlas atrašanos uz senās palestīniešu zemes. Anticionisms kļuva aktuāls līdz ar ebreju valsts izveidošanos Izraēlā un tās pakāpenisko izplešanos.

Reizēm dažādi ebreju un retāk ne ebreju izcelsmes avoti min, ka anticionisms ir tikai aizsegs modernam antisemītismam, bet šādu uzskatu dažkārt uzskata par taktiku, lai apklusinātu Izraēlas politiskos pretiniekus.

Anticionisms Padomju Savienībā 
Pēc 1967. gada sešu dienu kara PSRS tika izvērsta "anticionisma" kampaņa, ko veica Padomju Savienības Komunistiskā partija un VDK. Cionisms tika pasludināts par rasismu un uzsvērts, ka tādējādi cionisti esot līdzīgi nacistiem. Tā kā PSRS oficiāli pretstāvēja jebkādam rasismam, tad anticionisma kampaņu varēja atklāti īstenot balstoties uz tēzi, ka PSRS cīnās ar rasismu.

Lielajā Padomju enciklopēdijā rakstīts: 
 modernā cionisma galvenās izpausmes ir militārs šovinisms, rasisms, antikomunisms.
 cionisma nehumānā esence izpaužas atklātā un slepenā cīņā pret atbrīvošanās kustībām un PSRS.

1975. gada novembrī PSRS un tās arābu sabiedroto pūliņu rezultātā ANO pieņēma rezolūciju, kas pielīdzināja cionismu rasismam. Šī rezolūcija tika atcelta tikai 1991. gada decembrī.

Pašreizējais Palestīnas autonomijas un Palestīnas Valsts prezidents Mahmuds Abass 1982. gadā ieguva doktora grādu Maskavā, aizstāvot disertāciju ar nosaukumu "Slepenās saites starp nacistiem un cionistu kustības vadoņiem".

Skatīt arī 
 Antisemītisms
 Cionisms
 Izraēla
 Palestīnas Valsts

Atsauces 

Izraēla
Ebreji
Bjenhoa

Bjenhoa () ir pilsēta Vjetnamas dienvidos, Donnajas provinces administratīvais centrs. Tā atrodas aptuveni 32 km uz austrumiem no Hošiminas. 2015. gadā Bjenhoā dzīvoja 1,10 miljoni iedzīvotāju. Salīdzinājumam, 1999. gadā pilsētā dzīvoja 435 tūkstoši iedzīvotāju, bet vēl 10 gadus agrāk, 1989. gadā, iedzīvotāju skaits bija 274 tūkstoši. 2015. gadā pēc iedzīvotāju skaita Bjenhoa bija sestā lielākā pilsēta Vjetnamā.

Vjetnamas pilsētas
Skapis

Skapis ir mēbele, kas paredzēta dažādu priekšmetu uzglabāšanai. Skapjiem parasti ir durvis un vairāki plaukti. Pēc to pielietojuma skapjus iedala grāmatu skapjos, drēbju skapjos, trauku skapjos. Pastāv arī iebūvējamie skapji, kas iestrādāti mājas vai dzīvokļa projektā. Par skapjiem dēvē arī dažādas ierīces vai iekārtas, kuras pēc izskata atgādina šo mēbeli, piemēram, sadales skapis un velkmes skapis.koka klucis konstantīns

Mēbeles
Ielīca

Ielīca  ir Gaujas kreisā krasta pieteka Valkas novadā.

Iztece netālu no netālu no valsts autoceļa V261 (Lipši–Spicrāmis). Tek dienvidrietumu virzienā. Ietek Gaujā caur Ielīcas atteku. Upi šķērso valsts autoceļš P24 (Smiltene—Valka), tās krastos nav lielu apdzīvoto vietu.

Atsauces 

Valkas novada upes
Gaujas baseina upes
Lēģernieki

Lēģernieki, izloksnē Lieģernīki, ir ciems Alūksnes novada Jaunannas pagastā. Atrodas pagasta dienvidu daļā 4 km no pagasta centra Jaunannas, 22 km no novada centra Alūksnes un 223 km no Rīgas.

Apdzīvotā vieta atrodas nomaļus no valsts nozīmes autoceļiem.

Atsauces
Laimens Frenks Baums

Laimens Frenks Brauns, arī L. Frenks Baums (dzimis , miris ), bija amerikāņu rakstnieks, kurš rakstīja bērnu literatūru un romānus. Viņa pazīstamākais darbs ir "Brīnumainais burvis no Oza zemes". Kopumā rakstnieks sarakstījis 13 romānu sērijas, 83 īsos stāstus un vairāk nekā 200 poēmu.

Viņš ir dzimis 1856. gadā Ņujorkā metodistu ģimenē. Rakstniekam ir vācu un īru saknes. Laimens piedzima kā septītais bērns no deviņiem. Rakstnieka tēvabrāli sauca Laimens, tādēļ viņam šis vārds nepatika un viņš lietoja vārdu Frenks.

Laimena tēvs Benjamins Baums strādājis degvielas biznesā. Ģimenes māja 1950. gados nodegusi, tās vietā tika ierīkots skeitborda laukums. Rakstnieks divus gadus mācījies militārajā skolā. Ar rakstniecību Baums sāka nodarboties agrā bērnībā, jo tēvs viņam nopirka rakstāmmašīnu.

Rakstnieks miris . Viņa darbus, kā, piemēram, par Oza zemi, pēc rakstnieka nāves turpinājuši citi autori, pazīstamākā autore — Rūta Plamlija Tompsone.

Atsauces 

Rakstnieki
1856. gadā dzimušie
1919. gadā mirušie
Angļu valodā rakstošie
Expobank

AS Expobank ir Latvijas banka. Tā ir dibināta 1991. gadā. Banka pieder Latvijas uzņēmumam Signet Bank.

Vēsture 
Banka tika dibināta 1991. gada 6. decembrī ar nosaukumu AS Latvijas tirdzniecības komercbanka, Rīga "TIRDZNIECĪBAS BANKA".
1993. gada 29. aprīlī tā tika pārdēvēta par AS, Rīga "LATVIJAS TIRDZNIECĪBAS KOMERCBANKA".
1994. gada 13. decembrī bankai tika mainīts nosaukums uz AS "Latvijas tirdzniecības banka".
2009. gada 24. aprīlī tā ieguva nosaukumu AS LTB Bank.
2010. gadā tika atvērta filiāle Kipras Republikā.

2012. gada februārī par LTB Bank vienīgo īpašnieku kļuva Krievijas uzņēmējs Igors Kims, kurš agrāk bija arī bankas līdzšinējā īpašnieka MDM Bank akcionārs.
2012. gada 28. aprīlī banka tika pārdēvēta par AS Expobank.
2014. gadā tika atvērta pārstāvniecība Honkongā.
Saskaņā ar 2015. gada finanšu pārskatu tīrā peļņa bija 15,390 tūkstoši eiro. Bankas kapitāla pietiekamības rādītājs 2015. gada 31. decembrī bija 44,73 % un likviditātes rādītājs — 108 %.

2021. gada 30. septembrī Expobank aktīvi bija 86,117 miljonu eiro apmērā, un tā pēc aktīvu apmēra bija mazākā banka Latvijā.
2022. gada 16. februārī tika paziņots, ka Igors Kims ir pārdevis Expobank kapitāldaļas Latvijas uzņēmumam Signet Bank. 11. jūlijā tika paziņots, ka Finanšu un kapitāla tirgus komisija ir atļāvusi Signet Bank un Expobank apvienošanos, un turpmāk tās darboties kā viena kredītiestāde ar Signet Bank zīmolu.

Atsauces

Ārējās saites 
 AS Expobank mājaslapa

Latvijas bankas
Sūbri

Sūbri ir ciems Valkas novada Vijciema pagastā. Atrodas pagasta dienvidurietumos 6,4 km no pagasta centra Vijciema, 29,1 km no novada centra Valkas un 149,8 km no Rīgas.

Apdzīvotā vieta atrodas netālu no autoceļa P24 (Smiltene—Valka), Vijas upes labajā krastā.

Atsauces
Svari (Jaunannas pagasts)

Svari, izloksnē Svori, ir ciems Alūksnes novada Jaunannas pagastā. Atrodas pagasta ziemeļu daļā 4 km no pagasta centra Jaunannas, 19 km no novada centra Alūksnes un 220 km no Rīgas.

Apdzīvotā vieta atrodas netālu no autoceļa V389, Svarītes upes krastā.

Atsauces
Ievedne

Ievedne, agrāk Ievednieki, izloksnē Īvedne, ir ciems Alūksnes novada Jaunannas pagastā. Atrodas pagasta ziemeļu daļā, Ievednes upes kreisajā krastā, 7 km no pagasta centra Jaunannas, 13 km no novada centra Alūksnes un 214 km no Rīgas.

Apdzīvotā vieta atrodas pie autoceļa P43 (Litene—Alūksne).

Atsauces
Anttila

Anttila Oy bija Somijas mazumtirdzniecības uzņēmums. Tas pārvaldīja universālveikalu tīklu Anttila, kā arī arī interjera elementu veikalu tīklu Kodin1. Uzņēmums bija pazīstams ar preču izplatīšanu pēc pasūtījumiem pa pastu vai internetu. Tā galvenais birojs atradās Helsinkos. Uzņēmums bija dibināts 1952. gadā.
2016. gada 19. jūlijā Anttila iesniedza bankrota pieteikumu. Pēdējais veikals Itäkeskus tika slēgts 2016. gada 14. decembrī.

Kopš 2015. gada Anttila īpašnieks bija investīciju fonds 4K Invest, pirms tam — Somijas tirdzniecības konglomerāts Kesko.

Vēsture 
1952. gadā Kalle Antila (Kaarlo Einari Anttila) dibināja uzņēmumu Postitusliike Solpa, kas piegādāja preces pēc pasūtījumiem pa pastu. Antila bija iedvesmojies no šāda veida uzņēmumiem ASV.
1953. gadā tika izveidots uzņēmums Kalle Anttila Oy.
1954. gadā Helsinkos tika atvērts Somijā pirmais nocenoto preču veikals.
1957. gadā Joensū tika atvērts universālveikals.

1960. gadu sākumā Helsinkos tika atvērts Anttila pirmais pašapkalpošanās veikals. 1960. gados atvērti vairāki universālveikali; paplašinājās pasūtījumi pa pastu.
1976. gadā tika nopirkta veikalu ķēde Tuko (T grupa).
1977. gadā tika iegādāti uzņēmuma Saastamoinen Oy HEPS universālveikali.

1992. gadā Anttila sāka piedāvāt pasūtījumus pa pastu Igaunijā, bet 1998. gadā — Latvijā.
1996. gadā par Anttila īpašnieku kļuva Kesko.
1999. gadā tika izveidots interneta pasūtījumu pakalpojums NetAnttila. Pārtikas veikali Anttila universālveikalos tika pārveidoti par K-supermarket un K-market.

2010. gados uzņēmums cieta zaudējumus.
2014. gadā tika paziņots, ka Anttila slēgs trešo daļu veikalu.
2015. gada 16. martā tika paziņots, ka Anttila par vienu miljonu eiro tiks pārdots Vācijas investīciju fondam 4K INVEST.

2016. gada 19. jūlijā Anttila iesniedza bankrota pieteikumu. 27. jūlijā sākās Anttila bankrota preču izpārdošana, kas izraisīja lielas nekārtības un garas rindas universālveikalos. Pēdējais Anttila universālveikals Itäkeskus Helsinkos tika slēgts 2016. gada 14. decembrī.
Mazie kreditori jeb aptuveni 1700 klientu, kuri bija samaksājuši par produkciju, bet tos nesaņēma, atguva pusi naudas. Telpu saimnieki nonāca grūtībās, jo telpas bija būvētas Anttila vajadzībām, un bija grūti atrast jaunus pielietojumus.

Atsauces

Ārējās saites 

 Anttila

Kesko
Somijas bijušie uzņēmumi
Debesis (reliģija)

Debesis daudzās reliģijās un mitoloģijās ir vieta, kur dzīvo dievi, dievības, eņģeļi, džini un svētie. Daudzās reliģijās un mitoloģijās uzskata, ka dvēsele pēc nāves pārceļas uz debesīm. Tiek uzskatīts, ka debesīs atrodas paradīze, kas ir pretstats ellei vai pazemes valstībai. Daudzās reliģijās un mitoloģijās uzskata, ka debesis dalās septiņās daļās, no kā arī radies termins "septītās debesis". Doma par debess iedalījumu septiņās daļās ir radusies Senajā Divupē.

Mitoloģiskas vietas
Reliģijas filozofija
Metafizika
Dordrehta

Dordrehta (, ) ir pilsēta Nīderlandē, Dienvidholandes provincē. 2014. gadā pilsētā dzīvoja 119 tūkstoši iedzīvotāju. Pēc iedzīvotāju skaita tā ir ceturtā lielākā pilsēta Dienvidholandē. Dordrehta pilsētas tiesības ieguva 1220. gadā. Tā ir vecākā pilsēta Holandes vēsturiskajā reģionā.

Ārējās saites 

Nīderlandes pilsētas
Dienvidholande
Bērziņi (Jaunlaicenes pagasts)

Bērziņi, izloksnē Bierziņi, ir ciems Alūksnes novada Jaunlaicenes pagastā. Atrodas pagasta dienvidu daļā 4 km no pagasta centra Jaunlaicenes, 14 km no novada centra Alūksnes un 192 km no Rīgas.

Apdzīvotā vieta atrodas pie autoceļa V383, Rūcu ezera krastā.

Atsauces
Stiliņi

Stiliņi ir ciems Alūksnes novada Jaunlaicenes pagastā. Atrodas pagasta ziemeļu daļā 5 km no pagasta centra Jaunlaicenes, 22 km no novada centra Alūksnes un 188 km no Rīgas.

Apdzīvotā vieta atrodas nomaļus no autoceļa A2, Mazuļa strauta krastā.

Atsauces
Naģs

Naģs ( — 'lielais') ir ungāru cilmes uzvārds. Cilvēki ar šo uzvārdu:

 Ādams Naģs (Ádám Nagy; 1995) — ungāru futbolists;
 Gēza Naģs (Géza Nagy; 1892—1953) — ungāru šahists;
 Imre Naģs — Ungārijas Tautas Republikas Ministru padomes priekšsēdētājs no 1953. līdz 1955. gadam un 1956. gadā;
 Ladislavs Naģs (Ladislav Nagy; 1979) — slovāku hokejists.

Atsauces 

Ungāru uzvārdi